Com es menjava a l'antiga Alemanya de l'est abans de la caiguda del mur de Berlín? I després?

Wed, 06 Nov 2019 15:05:00 +0000

Durant aproximadament 40 anys Alemanya va estar dividida per una frontera no només física, sinó també culinària. Quin gust tenia la RDA (l'antiga República Democràtica Alemanya), abans de la caiguda del mur de Berlín? I després? Quina olor feien els carrers i els menjadors de les cases? Què es cuinava en una banda i l'altra del mur? Les diferències entre la RDA i la RFA també eren evidents al cistell de la compra d'uns i altres ciutadans berlinesos. En parlem amb Pere Vilanova, catedràtic de Ciència Política de la Universitat de Barcelona, i amb el corresponsal de Catalunya Ràdio a Berlín, Oriol Serra.