Marc Puig-Pey: "Les sopes sempre hi han estat, però no han tingut mai el protagonisme que mereixen"

Sun, 22 Nov 2020 12:10:00 +0000

Marc Puig-Pey és el Messi de la cuina de la Fundació Alícia. Amb ell cuinem una sopa torrada de pilotilles mentre parlem d'aquesta elaboració polivalent, reconstituent i nutritiva, aprofitant que s'acaba de publicar "Sopes" (Fundació Alícia i Planeta Gastro), un llibre majúscul que tenim la sensació que es convertirà en un clàssic. Paula Molés conversa amb Marc Puig-Pey sobre l'origen de les sopes, sobre els records relacionats amb mares i àvies¿ per què les sopes conviden al recolliment?, per què són tan reconfortants?, la sopa és el plat estrella de la pandèmia? I també li preguntem al Marc quin record té d'El Bulli, on va treballar 17 anys, i li demanem per les sopes que es cuinaven a cala Monjoi.